als_Latn dik_Latn ron_Latn
Fakulteti i Shkencave Natyrore
Fakulteti i Shkencave Natyrore (FSHN) është qendra kryesore në Shqipëri për përgatitjen e specialistëve të lartë në informatikë, matematikë, fizikë, kimi, kimi industriale, biologji, bioteknologji. FSHN është gjithashtu institucion i rëndësishëm për përgatitjen e mësuesve për shkollat e mesme në lëndët mësimore të matematikës, fizikës, kimisë, biologjisë dhe informatikës në gjithë sistemin e shkollave të mesme në Shqipëri. FSHN ka një staf akademik të brendshëm prej mbi 125 punonjësish, prej të cilëve mbi rreth 70 profesorë ose profesorë shoqërues. Ai drejtohet nga Dekani, i zgjedhur nga Këshilli i Fakultetit, i cili zgjidhet nga bashkësia e punonjësve akademikë dhe e studentëve.
Dekani i Fakultetit të Shkencave të Natyrës është Prof. Dr. Mynyr Koni.
Zv. Dekan për ciklin e parë të studimit është Prof.Dr. Endri Xhina
Zv. Dekan për ciklin e dytë të studimit është Prof. Dr. Majlinda Vasjari
Zv. Dekan për ciklin e tretë të studimit është Prof. Dr. Fatmir Hoxha
Fakulteti i Shkencave të Natyrës ka këto departamente:
- Departamenti i Biologjisë me përgjegjëse departamenti, Znj. Tefta Rexha.
- Departamenti i Bioteknologjisë me përgjegjëse departamenti, Znj. Ariola Bacu.
- Departamenti i Fizikës me përgjegjës departamenti, Z. Theodhor Karaja.
- Departamenti i Informatikës me përgjegjës departamenti, Z. Ila Ninka.
- Departamenti i Kimisë me përgjegjës departamenti, Z. Eduart Andoni.
- Departamenti i Kimisë Industriale me përgjegjës departamenti, Z. Spiro Drushku.
- Departamenti i Matematikës me përgjegjës departamenti, Z. Xhezair Teliti.
- Departamenti i Matematikës së Aplikuar me përgjegjës departamenti, Z. Fatmir Hoxha.
- Qendra Kërkimore e Florës dhe e Faunës me përgjegjës departamenti, Z. Alfred Mullai.
Fakulteti i Shkencave të Natyrës ka 169 pedagogë që përbëjnë stafin akademik të këtij fakulteti. Nga këta 48 pedagogë kanë titullin Profesor Doktor (Prof. Dr.), 32 me titullin Profesor i Asocuar (Prof. As. Dr.), 35 me titullin Doktor (Dr.), 1 me titullin docent dhe 53 janë më Master.
Në Fakultetin e Shkencave të Natyrës studiojnë afërsisht 6430 studentë. Në sistemin Bachelor full time studiojnë 4783 studentë dhe 168 studentë studiojnë në sistemin part-time.
Në ciklin e dytë të studimeve full time për Master Shkencor janë 1165 studentë dhe në Master Profesional 275 studentë, ndërsa për sistemin part-time në Master Profesional janë 38 studentë.
Adresa: Bulevardi “Zogu i Parë”, Tiranë
Kontakte:
Tel: (+355 4) 2229590;
website: http://www.fshn.edu.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hat_Latn vec_Latn grn_Latn